Diari Oficial de la Generalitat Valenciana


Sumari del DOGV 7296, del 16-06-2014 (2014/5465)

Notificació de la sentència dictada en el procediment ordinari número 1210/2012.
--------------------------------------------------------------------------------

### Dades del document

Número de DOGV
:   7296

Data del DOGV
:   16-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5465


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el procediment ordinari número 1210/2012. [2014/5465]  
En el juí verbal 1210/2012 s'ha dictat la sentència que té l'encapçalament i la dispositiva següents:  
  
«Sentència número 86/2014  
València, 7 de maig de 2014  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de juí ordinari número 1210/2012, a instàncies de la mercantil 202 Enternes, SL, representada per la procuradora Susana Facio López i assistida del lletrat Jorge Lucas Martorell, contra l'herència jacent de María del Carmen Navarro Pérez, declarada en rebel·lia; exercint l'acció de dissolució de comunitat i divisió de cosa comuna.  
  
Dispositiva  
Estime la demanda deduïda per la mercantil 202 Enternes, SL, representada per la procuradora Susana Facio López, contra l'herència jacent de María del Carmen Navarro Pérez, declarada en rebel·lia, i declare l'extinció del condomini existent entre 202 Enternes, SL, i l'herència jacent de María del Carmen Navarro Pérez, respecte de la vivenda sítia a València, carrer de Na Jordana, número 23, porta 3, finca registral 151, del Registre de la Propietat de València 10, inscrita al tom 782, llibre 23 de la secció Serrans, foli 40.  
  
Declare que l'herència jacent de María del Carmen Navarro Pérez deu a 202 Enternes, SL, la quantitat de setze mil quatre euros amb cinquanta cèntims (16.004,50 ?), com a conseqüència de gastos generats per la propietat de l'immoble.  
Dispose la venda en pública subhasta de la vivenda objecte de litigi amb admissió de licitadors estranys, donat el caràcter indivisible de la vivenda, i es repartirà per mitat entre actora i demandada el producte obtingut amb la venda, si bé amb la precisió que, amb càrrec a la part corresponent a la demandada, haurà de pagar-se a l'actora la suma de 16.004,50 euros abans mencionada.  
Impose a la demandada les costes del procediment.  
Contra esta sentència, que no és ferma, es pot interposar un recurs d'apel·lació per a l'Audiència Provincial, que haurà d'interposar-se davant d'este jutjat en el termini de 20 dies comptats des de l'endemà de la notificació d'esta sentència, i s'han d'exposar les al·legacions en què es base la impugnació, a més d'esmentar la resolució apel·lada i els pronunciaments que s'impugnen (art. 458.1 i 2 GGM 7839). I amb subjecció, a més, al que disposa la disposició addicional 15a de la Llei Orgànica del Poder Judicial, per tal d'acomplir el deure d'efectuar un depòsit per a interposar el recurs.  
Esta és la meua sentència, que pronuncie, mane i firme.»  
  
Atés que es desconeix el domicili o la residència actuals de la part demandada, María del Carmen Navarro Pérez, herència jacent, per la resolució dictada i de conformitat amb el que disposen els articles 497.2, 156.4 i 165 de la Llei d'Enjudiciament Civil 1/2000, s'ha ordenat la publicació d'este edicte al tauler d'anuncis del jutjat i en el Diari Oficial de la Comunitat Valenciana per a dur a efecte la diligència de notificació de la sentència.  
  
València, 8 de maig de 2014.- El secretari judicial: Alberto Martínez de Santos.